સેંટ પીટર્સબર્ગ, 24 માર્ચ: આજે ભારતની બેટી અને ટેનિસ સ્ટાર સાનિયા મિર્ઝાએ એકવાર ફરીથી દેશને ગૌરવ અપાવ્યું છે. સાનિયા મિર્ઝા પોતાના કરિયરની બેસ્ટ પોઝિશન પર પહોંચી ગઇ છે. સાનિયા સોમવારે જારી કરવામાં આવેલ તાજી મહિલા ટેનિસ સંઘની રેંકિંગના યુગલ વર્ગમાં પોતાના કરિયરના સર્વશ્રેષ્ઠ ત્રીજા ક્રમે પહોંચી ગઇ છે. સાનિયાએ રવિવારે અમેરિકાના ઇન્ડિયન વેલ્સમાં પોતાની જોડીદાર માર્ટિના હિંગિસની સાથે રમતા બીએનપી પારિબાસ ઓપનનો મહિલા યુગલ વર્ગનો ખિતાબ હાસલ કર્યો હતો.